armvectores/hy_wikipedia_2023 huggingface dataset:
Google Authenticator

Google Authenticator, Google-ի կողմից թողարկված երկփուլ աուտենտիֆիկացման հավելված, որը աշխատում է Time-based One-time Password Algorithm (TOTP) և HMAC-based One-time Password Algorithm (HOTP) ալգորիթմների շնորհիվ։ Ծառայությունը իրականացնում է [rfc:6238 RFC 6238-ում] և [rfc:4226 RFC 4226-ում] նշված ալգորիթմները։
Authenticator-ը 6- կամ 8-նիշանի, միանգամյա օգտագործման համար նախատեսված թվային գաղտնաբառ է, որը օգտագերը պետք է ներկայացնի մասնակցային հաշվի և գաղտնաբառի հետ՝ Google-ի կամ այլ ծառայությունների ծառայությունները մուտք գործելու համար։ Authenticator նաև կարող է կոդ ստանալ կողմնակի հավելվածների համար, ինչպիսիք են, օրինակ, գաղտնաբառերի մենեջերները և ֆայլերի հոսթինգի ծառայությունները։ Հավելվածի նախկին տարբերակները բաց կոդով մատչելի էին GitHub-ում, բայց վերջին տարբերակները Google-ի սեփականությունն են։


== Օգտագործման օրինակ ==
Որպես կանոն, ի սկզբանե օգտատերերը պետք է հավելվածը ներբեռնեն և տեղադրեն իրենց բջջային սարքերում։ Կայք մուտք գործելու կամ ծառայության ծառայություններով օգտվելու համար, պետք է ներմուծել մասնակցային հաշիվը և գաղտնաբառը, բացել Authenticator հավելվածը և հատուկ դաշտում ներմուշել միանգամյա օգտագործման համար նախատեսված գաղտնաբառը։
Դրա համար կայքը օգտագիրոջը տրամադրում է ընդհանուր գաղտնի բանալի, որը պետք է պահպանված լինի Google Authenticator հավելվածում։ Այդ գաղտնի բանալին կօգտագործվի բոլոր հետագա կայք մուտքերի համար։
Երկփուլ աուտենտիֆիկացման շնորհիվ գաղտնաբառի/մասնակցային հաշվի իմացությունը բավական չէ մասնակցային հաշիվը ջարդելու համար։ Չարագործը նաև պետք է իմանա գաղտնի բանալին կամ պետք է Google Authenticator-ով սարքին ֆիզիկական մուտք ունենա։ Այլընտրանքային տարբերակ է MITM հարձակումը՝ եթե օգտատիրոջ համակարգիչը վարակված է տրոյանով, ապա մասնակցային հաշիվը, գաղտնաբառը և միանգամյա օգտագործման համար նախատեսված գաղտնաբառը կարող են խափանվել՝ սեփական մուտքի սեսսիան նախաձեռնելու կամ օգտատիրոջ ու կայքի միջև ինֆորմացիան փոփոխելու համար։


== Իրականացումներ ==
Google Authenticator տրամադրված է Android-ի, BlackBerry-ի, և iOS-ի համար։ Նաև առկա են մի քանի կողմնակի իրականացումներ՝


== Տեխնիկական բնութագիր ==
Ծառայություն մատուցողը յուրաքանչյուր օգտատիրոջ համար ստանում է 80-բիթանոց գաղտնի բանալի (սակայն RFC 4226 §4-ը պահանջում է նվազագույնը 128 բիթ և խորհուրդ է տալիս 160 բիթ)։ Բանալին տրամադրվում է Base32 կոդավորմամբ 16-, 26-, 32-նիշանի տողի կամ QR-կոդի տեսքով։ Գաղտնի բանալու միջոցով կլիենտը ստեղծում է HMAC-SHA1

TOTP-ի տարբերակի համար՝ «UNIX-ի դարաշրջանի» 30-վայրկյանանոց ինտերվալների քանակից
և  հաշվիչից, որը մեծացվում է ամեն HOTP տարբերակի համար ամեն նոր կոդով։Հետո HMAC -ի մի մաս հանվում է փոխակերպվում է 6-նիշանի կոդի։


=== Կեղծ կոդ Time-based OTP-ի համար ===


=== Կեղծ կոդ Event/Counter OTP-ի համար ===


== Ծանոթագրություններ ==


== Հղումներ ==
Google Authenticator Archived 2013-03-02 at the Wayback Machine. on Google Help
Google Authenticator legacy source code on GitHub
Google Authenticator implementation in Python on Stack Overflow
Աբիսկու (ազգային պարկ)

Աբիսկու կամ Աբիսկո (շվեդերեն՝ Abisko), ազգային պարկ Սկանդինավյան լեռներում, Շվեդիայի հյուսիսում։ Հիմնվել է 1909 թվականին, որպես լանդշաֆտային արգելանոց։ Տարածությունը՝ 75 կմ²։ Ընդգրկում է Աբիսկու գետի ավազանը և Տուրնետրեսկ լճի հարավային ափի մի մասը։ Գերակշռում են հազվադեպ հանդիպող կեչու և փշատերևի (գլխավորապես սոճու) անտառները։ Կաթնասուններից Աբիսկուում կան հյուսիսային եղջերու, բևեռային աղվես, գայլ, իշայծյամ, գորշ արջ, թռչուններից՝ բևեռային կաքավ, հյուսիսային ուրուր, սպիտակ բու, ճնճղիկ, քարարծիվ, բեկաս, սերինոս։ Արգելավայրի տարածքում գտնվում է Շվեդիայի գիտությունների ակադեմիայի գիտահետազոտական կայանը։


== Ծանոթագրություններ ==
Մ.թ.ա. 551


== Դեպքեր ==


== Ծնունդներ ==


== Մահեր ==
Շեհզադե Մեհմեդ

Շեհզադե Մեհմեդ (թուրքերեն՝ Şehzade Mehmed, հոկտեմբերի 31, 1521, Օսմանյան կայսրություն, Կոստանդնուպոլիս, Օսմանյան կայսրություն և Ստամբուլ, Օսմանյան կայսրություն - նոյեմբերի 7, 1543 կամ նոյեմբերի 6, 1543(1543-11-06), Ստամբուլ, Օսմանյան կայսրություն), Սուլեյման I Քանունիի և Հյուրեմ սուլթանի ավագ որդին։ 1541- 1543 թվականներին եղել է Մանիսայի էյալեթի սանջաքբեյ (փաշա)։


== Կենսագրություն ==
Մեհմեդը ծնվել է 1521 թվականին Ստամբուլում։ Նրա մայրը եղել է սուլթանի հարճ, ով արդյունքում դարձել է Սուլեյման Քանունիի օրինական կինը և ապագա վալիդե սուլթան։
1533 թվականին Քանունին իր ավագ որդուն՝ Շեհզադե Մուստաֆային, նշանակեց Մանիսայի էյալեթի սանջաքբեյ։ Մանիսան ավանդաբար համարվում էր «Փադիշահի կամ թագաժառանգի սանջակը»։ Նա, ով ղեկավարում էր Մանիսան, ուներ ամենամեծ շանսերը դառնալու Օսմանյան կայսրության հաջորդ սուլթան։ 1537 թվականին Մեհմեդը վարել է մի շարք հաջող մարտեր մերձդանուբյան տարածաշրջանում։ 1541 թվականին Սուլեյմանը Մեհմեդին նշանակում է Մանիսայի, իսկ Շեհզադե Մուստաֆան նշանակվում է Ամասիայի էյալեթի սանջաքբեյ։ Սա նշանակում էր, որ Քանունին փոխել էր իր որոշումը և ենթադրաբար օսմանյան հաջորդ սուլթանը լինելու էր Շեհզադե Մեհմեդը։


== Մահ ==
1543 թվականին հանկարծակի մահանում է փադիշահ Մեհմեդը։ Մի շարք հետազոտողների կարծիքով, Մեհմեդը մահացել է բնական ծաղիկ հիվանդությունից, իսկ մեկ այլ վարկածի համաձայն, նա մահացել է իր մահով։ Սկզբնական շրջանում Մեհմեդը թաղվել է Բայեզիդ մզկիթում։ Ավելի ուշ իր սիրելի որդու հիշատակին Սուլեյման Քանունին Ստամբուլում կառուցել է տվել Շեհզադե մզկիթը (թուրքերեն՝ Şehzade Camii, Şehzadebaşı Camii, Şehzade Mehmet Camii): Կարճ ժամանակում կառուցվել է դամբարանը, որտեղ էլ տեղափոխվել է Մեհմեդի դին, իսկ դրա վրա կառուցվել է գահ։ Համալիրը կառուցվել է հայազգի ճարտարապետ Միմար Սինանի կողմից 1543- 1548 թվականներին։


== Ընտանիք ==
Շեհզադե Մեհմեդի մահից ոչ շատ առաջ ծնվել է փադիշահի միակ դուստրը՝ Հյումա Շահ սուլթանը (1540-1592 թվականներ)։ Հյուման ամուսնացել է երեք անգամ՝ ունենալով վեց որդի և չորս դուստր։ Հյումա Շահ սուլթանը մահացել է 52 տարեկանում և թաղվել իր հոր՝ Մեհմեդի կողքին Շեհզադեի մզկիթում։


== Շեհզադե Մեհմեդը կինեմատոգրաֆիայում ==
Թուրքական «Հոյակապ դար» հեռուստասերիալում Մեհմեդի դերը կատարում եմ Գյուրբեյ Իլերին, Արդա Արանաթը և Բերքեջան Աքայան։
Թուրքական «Հյուրեմ Սուլթան» հեռուստասերիալում Շեհզադե Մեհմեդի դերը կատարում է Սեզգի Մենգին։


== Ծանոթագրություններ ==


== Արտաքին հղումներ ==
Շեհզադե Մեհմեդը all-generals.ru կայք էջում
(1700) Զվեզդարա

(1700) Զվեզդարա (անգլ.՝ Zvezdara), աստերոիդ աստերոիդների հիմնական գոտում։ Հայտնաբերվել է 1940 թվականի օգոստոսի 26-ին Պետար Ջուրկովիչի կողմից Բելգրադում։
Միջին հեռավորությունը Արեգակից կազմում է 2,361342 ա. մ., առավելագույնը մոտենում է 1,8305 ա. մ. հեռավորության վրա և հեռանում 2,8922 ա. մ.։ Արեգակի շուրջ մեկ ամբողջական պտույտ է կատարում 1325,37 երկրային օրվա ընթացքում, իր ուղեծրով շարժվելով միջինում 0,271623 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1700) Զվեզդարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պատգամավորների կոնգրես (Իսպանիա)

Պատգամավորների կոնգրես (իսպ.՝ El Congreso de los Diputados), Իսպանիայի խորհրդարանի ստորին պալատը։ Բաղկացած է 350 անդամից, որոնք ընտրվում են համամասնական ընտրակարգով Իսպանիայի պրովինցիաներին համապատասխանող շրջաններում՝ Դոնթի մեթոդով։
Պալատը հաստատում է կառավարության կազմը և իրավունք ունի այն արձակելու, առաջինն է քննարկում օրինագծերն ու բյուջեն և կարող է մերժել Սենատի վետոն ընդունված օրինագծերի վրա։


== Կոմիտեներ ==
Սահմանադրական կոմիտե
Արտաքին հարաբերությունների կոմիտե
Արդարադատության կոմիտե
Ներքին գործերի կոմիտե
Պաշտպանության կոմիտե
Տնտեսության և ֆինանսների կոմիտե
Բյուջետային կոմիտե
Զարգացման կոմիտե
Կրթության և սպորտի կոմիտե
Զբաղվածության և ներգաղթի կոմիտե
Արդյունաբերության, զբոսաշրջության և առևտրի կոմիտե
Բնապահպանության, գյուղատնտեսության և ձկնաբուծության կոմիտե
Հողային քաղաքականության կոմիտե
Մշակութային կոմիտե
Առողջապահության, սոցիալական քաղաքականության և սպառողների հարցերի կոմիտե
Բնակարանային կոմիտե
Գիտության և նորարարության կոմիտե
Իրավահավասարության կոմիտե
Հանուն զարգացման միջազգային համագործակցության կոմիտե


== Խմբակցությունները խորհրդարանում ==
Խորհրդարանական խմբակցություն ստեղծելու համար անհրաժեշտ է առնվազն 15 անդամ։ Հնարավոր է 5 անդամից բաղկացած խմբակցություն ստեղծել, եթե կուսակցությունները հավաքեն ձայների առնվազն 15 տոկոսն այն ընտրատարածքներում, որտեղ թեկնածուներ են առաջադրել, կամ 5 տոկոս ձայն ամբողջ երկրում։ Պատգամավորները պարտավորված չեն հրամայական մանդատով և կարող են ազատորեն տեղափոխվել այլ խմբակցություններ։ Խմբակցությունը լուծարվում է, եթե նրա կազմը կրճատվում է մինչև նվազագույնի կեսը։ Խառը խմբում ընդգրկված են ոչ մի խմբակցությունում չընդգրկված անդամները։


== Ծանոթագրություններ ==


== Արտաքին հղումներ ==
 Մեդիաֆայլեր Իսպանիայի պատգամավորների կոնգրես թեմայով Վիքիպահեստում:
Պատգամավորների կոնգրեսի պաշտոնական կայքը
Իսպանիա -Իսպանիայի պետական ​​կառուցվածքը
Ջին Շեյհին

Ջին Շեյհին (անգլ.՝ Cynthia Jeanne Bowers, հունվարի 28, 1947(1947-01-28), St. Charles, Միսսուրի, ԱՄՆ), ամերիկացի քաղաքական գործիչ, որը ներկայացնում է դեմոկրատական կուսակցությունը։ Նյու Հեմփշիրի նահանգապետ (1997-2003), 2009 թվականից Նյու Հեմփշիրի նահանգից ԱՄՆ սենատոր։


== Կենսագրություն ==
Կոշիկի արտադրության ոլորտում գործարար Այվոն Բաուերսի և Բել Բաուերսի դուստրը, որն աշխատում էր Սենտ Չարլզի եկեղեցիներից մեկում։ Ընտանիքը ավանդաբար աջակցում էր հանրապետականներին, և 1968 թվականի իր առաջին նախագահական ընտրություններում Սինթիա Ջինը քվեարկել է Ռիչարդ Նիքսոնի օգտին։ 1969 թվականին Փենսիլվանիայի Շիպպենսբերգի համալսարանում ստացել է անգլերենի գծով բակալավրի աստիճան, իսկ 1973 թվականին ավարտել Է Միսիսիպիի համալսարանը՝ քաղաքագիտության մագիստրոսի աստիճանով։ Համալսարանական տարիներին գրանցվել է որպես դեմոկրատ և դարձել քաղաքական ակտիվիստ։
1972 թվականին ամուսնացել է Բիլ Շեյխինի հետ, և համալսարանի ավարտից հետո 1973 թվականին նրա հետ տեղափոխվել է Նյու Հեմփշիր, որտեղ ամուսինները զբաղվել են ոսկերչական բիզնեսով, իսկ Ջինն ինքը նույնպես դասավանդել է։ 1976 թվականին մասնակցել է Ջիմի Քարթերի նախագահական քարոզարշավին, 1980 թվականին Նյու Հեմփշիրում գլխավորել է Քարթերի երկրորդ արշավը։
1990-1996 թվականներին եղել է Նյու Հեմփշիր նահանգի սենատոր։
1996 թվականին ընտրվել է նահանգապետ և 1997-2003 թվականներին եղել է նահանգի պատմության մեջ առաջին կինն այդ պաշտոնում։
2003 թվականին իր թեկնածությունն է առաջադրել ԱՄՆ Սենատի ընտրություններում, սակայն պարտվել է հանրապետական Ջոն Սունունին։
2004 թվականին գլխավորել Է Ջոն Քերիի նախագահական արշավը։ 2005 թվականին դարձել է կառավարման դպրոցի քաղաքականության ինստիտուտի տնօրեն։
2008 թվականի նոյեմբերի 4-ի ընտրությունների արդյունքներով հաղթել է Ջոն Սունունին և 2009 թվականի հունվարի 3-ին ստանձնել է պաշտոնը՝ դառնալով Նյու Հեմփշիրի պատմության մեջ առաջին կին սենատորը։


== Ծանոթագրություններ ==


== Արտաքին հղումներ ==
«SHAHEEN, Jeanne, (1947 - )» (անգլերեն)։ Biographical Directory of the US Congress։ Վերցված է 2018-09-13 
«Jeanne Shaheen» (անգլերեն)։ IAPAC[en]։ Վերցված է 2018-09-13 (չաշխատող հղում)
1995

1995 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1995 թվականն է, 
XX դարի 95-րդ տարին։


== Դեպքեր ==
Հուլիսի 5 - Հայաստանի Սահմանադրության ընդունումը։


== Ծնունդներ ==
Փետրվարի 7 - Գաել Անդոնյան, հայ ֆուտբոլիստ, պաշտպան
Փետրվարի 16 - Եվա Զոհրաբյան, հայ դերասանուհի
Փետրվարի 18 - Նատան Ակե, հոլանդացի ֆուտբոլիստ
Փետրվարի 19 - Վլադիմիր Ֆեդոսեև, ռուս շախմատիստ, գրոսմայստեր (2011)3

Մարտի 19 - Էկտոր Բելիերին, իսպանացի ֆուտբոլիստ, պաշտպան
Ապրիլի 18 - Դիվոկ Օրիջի, բելգիացի ֆուտբոլիստ, ֆրանսիական Լիլի և Բելգիայի ֆուտբոլի ազգային հավաքականի հարձակվող
Մայիսի 19 - Հովհաննես Գաբուզյան, հայ շախմատիստ, գրոսմայստեր
Օգոստոսի 30 - Էլեն Սարգսյան, հայ դերասանուհի
Հոկտեմբերի 13 - Չիմին, հարավկորեացի երգիչ, BTS բոյզբենդի անդամ
Նոյեմբերի 28 - Թին Եդվայ, խորվաթ ֆուտբոլիստ, պաշտպան
դեկտեմբերի 30 - Թեհյոն, հարավկորեացի երգիչ, դերասան, BTS բոյզբենդի անդամ


== Մահեր ==


=== Հունվար ===
Հունվարի 1 - Յուջին Վիգներ, ամերիկյան ֆիզիկոս-տեսաբան, ծագումով՝ հունգարացի։
Հունվարի 7 - Ռոտբարդ Մյուրեյ, ամերիկացի տնտեսագետ (ծնվ. 1926)
Հունվարի 9 - Սուֆանուվոնգ, Լաոսի առաջին նախագահ (ծնվ. 1909)
Հունվարի 13 - Գևորգ Եղիազարյան (տնտեսագետ), հայ տնտեսագետ։ Տնտեսագիտության դոկտոր (1970), պրոֆեսոր (1971)։ ՌՍՖՍՌ գիտության վաստակավոր գործիչ (1980)
Հունվարի 30 – Ջերալդ Դարրել, բրիտանացի բնագետ, կենդանաբան, բնապահպան, գրող և հեռուստատեսային հաղորդավար (ծնվ. 1925)
Հունվարի 31 – Ջորջ Էբբոտ Ֆրենսիս, ամերիկացի ռեժիսոր և պրոդյուսեր (ծնվ. 1887)


=== Փետրվար ===
Փետրվարի 6 - Ռաֆայել Իշխանյան, լեզվաբան, գրականագետ, մատենագետ


=== Մարտ ===
Մարտի 9 - Եվգենի Կադիլով, խորհրդային հյուսվածաբան


=== Ապրիլ ===
Ապրիլի 7 - Լենա Փաշինյան, դերասանուհի


=== Հուլիս ===
Հուլիսի 21 - Մամիկոն Առուստամյան, փիլիսոփա, մանկավարժ


=== Նոյեմբեր ===
Նոյեմբերի 9 - Իոսիֆ Սիսակյան, հայ ֆիզիկոս
Լերմոնտ Մովսիսյան, հայ ռադիոֆիզիկոս, ֆիզիկա-մաթեմատիկական գիտությունների դոկտոր, պրոֆեսոր։
Արմեն Զաքարյան, կենսաֆիզիկոս, կենսաբանական գիտությունների դոկտոր (1995), պրոֆեսոր (2003)
Դեկտեմբերի 29 - Լիտա Գրեյ, ամերիկացի դերասանուհի
Լևոն Զավեն Սյուրմելյան - ամերիկահայ անգլագիր գրող, բանասեր (ծնվ. 1905)
Տասը հազարի նահատակությունը

«Տասը հազարի նահատակությունը», Ալբրեխտ Դյուրերի յուղանկարներից, թվագրվում է 1508 թվականով, այժմ պահվում է Վիեննայի Արվեստի պատմության թանգարանում։  Ստորագրությունն առնված է նկարի կենտրոնում գտնվող Դյուրերի ինքնանկարից կախված կարտուշի մեջ, որտեղ գրված է. «Iste fatiebat Ano Domini 1508 Albertus Dürer Aleman»։


== Պատմություն ==
Նկարի պատվիրատուն Սաքսոնիայի կուրֆյուստ Ֆրեդերիկ III-ն էր, որը նկարը պատվիրել էր Վիտենբերգում գտնվող Բոլոր սրբերի եկեղեցու համար։ Ֆրեդերիկը Դյուրերի հովանավորն էր արվեստում 1496 թվականից ի վեր։ Թեմայի ընտրությունը նրանն էր, քանի որ մասունքների իր հավաքածուում կային մասունքներ տասը հազար նահատակներից։

Այս նույն թեմայով Դյուրերը մոտ տասը  տարի առաջ փայտափորագրություն էր արել, իսկ նոր աշխատանքում անտեսեց որոշ մռայլ մանրամասներ, ինչպես օրինակ Ակակիոս եպիսկոպոսի տանջանքները, որի աչքերը գայլիկոնով փորում էին։ Այս տեսարանը նա փոխարինեց՝ աջ մասում պատկերելով խաչելություն, իսկ դրա հետևում՝ շղթայակապ եպիսկոպոսին։

Աշխատանքը շարունակաբար հիշատակվել է Դյուրերի և ֆրանկֆուրտցի Յակոբ Հելլերի նամակագրությունում։ Դյուրերն այս կտավի համար ստացել է 280 ֆլորին։


== Նկարագրություն ==
Նկարում  պատկերված է տասը հազար քրիստոնյա զինվորների առասպելական նահատակությունը, որը կատարել է պարսից արքա Շապուհ I-ը հռոմեացի կայսր Հադրիանոսի կամ Անտոնիոս Պիոսի կամ, այլ աղբյուրների համաձայն, Դիոկղետիանոսի հրամանով։
Դյուրերը բազմաթիվ տարբեր նահատակություններ է պատկերել բացատներ և ժայռոտ տեղանքներ ունեցող անտառներում։  Առաջին պլանում խաչելություններ են,  գլխատումներ, մրճահարություններ։ Աջում ձիավարող պարսից արքան պատկերված է օսմանյան սուլթանի կերպարով։ Դահիճները նույնպես վառ օսմանական հանդերձներով են։ Հետին պլանում ժայռերի միջով քայլող բանտարկյալներ են, որոնց այդտեղից նետում են ապառաժների և մացառների վրա, կան նաև բրերով ծեծելու և քարկոծման տեսարաններ։ 
Մարդաշատ տեսարանի կենտրոնում սևահանդերձ երկու կերպարներ են, որոնք հանդարտ քայլում են՝ ակնհայտորեն անտեղյակ շրջակա սարսափներին։ Նրանցից մեկը Դյուրերն է (ձեռքում բռնած իր ստորագրությունը), մյուսը՝ նրա ընկեր, հումանիստ, բանաստեղծ Կոնրադ Ցելտիսը։


== Ծանոթագրություններ ==


== Աղբյուրներ ==
Costantino Porcu, ed. (2004)։ Dürer։ Milan: Rizzoli 


== Արտաքին հղումներ ==
Page at the museum's website Archived 2011-10-03 at the Wayback Machine.
Ցիլորի

Ցիլորի (վրաց.՝ ცილორი), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 14 մետր բարձրության վրա։ Շրջկենտրոն Աբաշայից հեռու է 6,5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 398 մարդ։


== Ծանոթագրություններ ==
Երկրակենտրոն համակարգ

Երկրակենտրոն համակարգ, հին և միջիև դարերում իշխող ուսմունք, ըստ որի Երկիրն անշարժ է և գտնվում է տիեզերքի կենտրոնում, իսկ երկմային մյուս մարմինները պտտվում են նրա շուրջը։


== Փաստեր ==
Արիստոտելի Երկրակենտրոն համակարգում անշարժ Երկիրը շրջապատված է Լուսնին, Մերկուրիին, Վեներային, Արեգակին, Յուպիտերին և Սատուրնին պատկանող յոթ «երկնքով»։
Ութերորդում գտնվում են աստղերը, իսկ իններորդում՝ «ոգին» կամ «առաջին շարժիչ ուժը»։ Մոլորակների տեսանելի բավական բարդ շարժումը բացատրելու համար Արիստոտելն օգտագործում է Եվդոքսի համակենտրոն պինդ և թափանցիկ ոլորտների համակարգը։


== Մակաշրջանակներ ==
Մ․ թ․ ա․ 2 դարում Տիպարքոսը ոլորտների համակարգը Փոխարինել է Ապոլոնիուս Պերգացու առաջարկած մակաշրջանակների (էպիցիկլեր) համակարգով։ Մակաշրջանակների տեսությունում (շարադրված է Պտղոմեոսի «Ալմագեստում») պտտվող ոլորտների փոխարեն ընդունվում է մոլորակների հավասարաչափ շարժումը շրջանագծերով՝ մակաշրջանակներով։ Ենթադրվում է, որ մակաշրջանակները նույնպես շարժվում են և այդ ընթացքում դրանց կենտրոնները գծում են շրջանագծեր։ Մոլորակների շարժումը բավարար ճշտությամբ ներկայացնելու համար, սովորաբար, մեկ մակաշրջանակը բավական չէ և մտցվում է երկրորդը, երրորդը են։ Ընդ որում, ենթադրվում է, որ մոլորակը շարժվում է վերջին մակաշրջանակով, իսկ յուրաքանչյուր մակաշրջանակի կենտրոնը շարժվում է նախորդի շրջանագծով։ Անանիա Շիրակացու Երկրակենտրոն համակարգում, ի տարբերություն պտղոմեոսյան համակարգի, ընդունվում է, որ Արեգակի ուղեծիրը գտնվում է մոլորակների ուղեծրերից դուրս։


== Հետաքրքիր փաստեր ==
Ըստ անցկացված հարցումների, 2011 թվականին համընդհանուր ուսումնասիրության կարծիքով ռուսների 32% համաձայն էին այն փաստի հետ, որ Երկիրը պտտվում է Արեգակի շուրջը։ 


== Արտաքին հղումներ ==
Аристотель, О Небе, Книга II, главы 13 и 14.
Гурев Г. А.։ «Системы мира от древнейших времён до наших дней» (ռուսերեն)։ Արխիվացված օրիգինալից 2012-10-23-ին։ Վերցված է 14 октября 2012 
Лупандин И. В.։ «Лекции по истории натурфилософии» (ռուսերեն)։ Արխիվացված օրիգինալից 2012-10-23-ին։ Վերցված է 14 октября 2012 
Плиний Старший, Естественная История, Книга вторая.Archived 2012-01-06 at the Wayback Machine.
Crowe M. J., Graney C. M.։ «Life as We Know It» (անգլերեն)։ Արխիվացված օրիգինալից 2012-10-23-ին։ Վերցված է 14 октября 2012 
Duke D.։ «Ancient Planetary Model Animations» (անգլերեն)։ Արխիվացված է օրիգինալից 2012-10-23-ին։ Վերցված է 14 октября 2012 
Hagen J. G.։ «Systems of the Universe (The original catholic encyclopedia)» (անգլերեն)։ Արխիվացված է օրիգինալից 2012-10-23-ին։ Վերցված է 14 октября 2012 
M. S. Mahoney, Ptolemaic Astronomy in the Middle Ages
Medieval physically real planetary models.(անգլ.)
Պեսչանկա (գյուղ, Ժիտոմիրի շրջան)

Անվան այլ կիրառումների համար տե՛ս՝ ՊեսչանկաՊեսչանկա (ուկրաիներեն՝ Піщанка), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Պեսչանկա գյուղում բնակվում էր 394 մարդ։ Բնակավայրը զբաղեցնում է 1,28 կմ² տարածք։ Բնակչության խտությունը կազմում էր 307,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ինչպես գնել ընկեր

Ինչպես գնել ընկեր (Կորեերեն` 계약우정; հանջա՝ 契約友情; RR: Gyeyakujung; lit. Friendship Contract), 2020 թվականի կորեական դրամա։ Խաղում են Լի Շին Յունը, Շին Սուն Հոն, Կիմ Սո Հյեն, Օ Հե Ջունը, Մին Դո Հեն, Ջո Յի Հյունը։ Հիմնված լինելով «Դոմ» պորտալի Լադ Կվոնի «Ընկերության պայմանագիր» վեբտունի վրա՝ ցուցադրվել է KBS2 հեռուստաալիքով 2020 թվականի ապրիլի 6-14-ը։


== Սյուժե ==
Երկու պատանիներ սկսում են պայմանագրային ընկերություն. Հո Դոն Հյոկը խոստանում է Պակ Չան Հոնին պաշտպանել նրա կռիվներից, եթե վերջինս օգնի բացահայտել իր ընկերուհու ինքնասպանության հետևում եղած ճշմարտությունը։  


== Անձնակազմ ==


=== Հիմնական ===
Լի Շին Յունը՝ որպես Պակ Չան ՀոնԴասընկերների մեջ հայտնի է նաև որպես Նինջա։ Նա սովորական դպրոցական է, ունի ստեղծագործելու տաղանդ։ Սիրահարված է Ում Սե Յունին։Շին Սուն Հոն՝ որպես Հո Դուն ՀյոկՀայտնի է նաև որպես Երկաթե մարդ։ Նա հռչակավոր է իր բռունցքներով, միանգամից կռվել է 10 մարդու հետ։ Սուն Հոն նստել է անչափահասների համար նախատեսված բանտ, որից հետո սկսել է հաճախել այն դպրոցը, որտեղ սովորում են Չան Հոն, Սե Յունը և Կյուն Փյոն։Կիմ Սո Հյեն՝ որպես Ում Սե ՅունԴպրոցի ամենագեղեցիկ և ամենահայտնի աղջիկն է։Օ Հե Ջունը՝ որպես Օ Կյուն Փյո Չան Հոնի ամենամոտ ընկերն է։Մին Դո Հեն՝ որպես Չո Մի ՐաՍե Յունի ամենամոտ ընկերն է։ Մոտ էր նաև արվետի դասարանի Սո Ջունի հետ։Ջո Յի Հյունը՝ որպես Շին Սո ՋունԱվարտական դասարանի աշակերտուհի, որը ինքնասպան է եղել դպրոցում, նա արվեստի դասարանից էր և մոտ էր Սե Յունի և Մի Րայի հետ։


=== Կողմնակի ===


=== Չան Հոնի ընտանիքը ===
Կիմ Վոն Հեն՝ որպես Պակ Չուն Չե
Բեկ Ջի Վոնը՝ որպես Օ Ջուն Հե


==== Փյուն Սոփի մարդիկ ====
Ջան Հյե Ջինը՝ որպես Ջո Հյե Ջինը՝ որպես Ջո Փյուն Սոփ
Կիմ Դո Վանը՝ որպես Կվակ Սան Փիլ


==== «Jeil High»-ի մարդիկ ====
Կիմ Ին Կվոնը՝ որպես Վու Թե Ջուն
Կիմ Սո Րան՝ որպես Չո Ջուն Վոն
Լի Ջուն Հյունը՝ որպես Կիմ Դե Յոն
Յու Սե Հյունը՝ որպես Ան Սոն Դո


== Արտադրություն ==
Առաջին անգամ սցենարը կարդացել են 2020 թվականի հունվարին Հարավային Կորեայի Սեուլ քաղաքում՝ KBS Annex Broadcasting Station-ում։


== Բնօրինակ սաունդթրեքները ==


=== Մաս 1 ===


=== Մաս 2 ===


=== Մաս 3 ===


=== Մաս 4 ===


=== Part 5 ===


== Վարկանիշներ ==
Այս աղյուսակում կապույտ համարները ներկայացնում են ամենացածր վարկանիշները, իսկ կարմիր համարները՝ ամենաբարձր վարկանիշները։


== Ծանոթագրություններ ==


== Արտաքին հղումներ ==
http://program.kbs.co.kr/2tv/drama/howtobuyafriend/pc/index.html Ինչպես գնել ընկեր. պաշտոնական կայք
Կրեսպելանո

Կրեսպելանո (իտալերեն՝ Crespellano), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 8541 մարդ (2004 թվականի տվյալներով), բնակչության խտությունը` 211 մարդ/կմ²,զբաղեցնում է 37,48կմ² տարածք, փոստային ինդեքս՝ 40056, հեռախոսային կոդը` 051։
Տոնը ամեն տարի նշվում է դեկտեմբերի 7–ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.comune.valsamoggia.bo.it/index.php/ottenere-assistenza-e-agevolazioni/886-siti-web-degli-ex-comuni Archived 2015-04-20 at the Wayback Machine.


== Ծանոթագրություններ ==
Էսթի Ալմո Վեքսլեր

Էսթի Ալմո Վեքսլեր կամ Էսթի Ալմո (1980, Եթովպիա), եթովպա-իսրայելցի կինոռեժիսոր, սցենարիստ և կինեմատոգրաֆիստ։ Իր ամուսնու՝ Էլադի հետ հանդիսանում է Abayenesh Productions-ի  հիմնադիրը։ Իր աշխատանքներում ջանացել է ներկայացնել իսրայելա-եթովպացի հրեաների պատմություններն ու կրած զրկանքները։


== Կենսագրություն ==
Ալմո Վեքսլերն Իսրայել է տեղափոխվել չորս տարեկան հասակում ու միացել մի քանի տարի առաջ այնտեղ արտագաղթած իր ընտանիքին։ Ավագ դպրոցում ուսումնասիրել է կերպարվեստ ու դիզայն, դպրոցից հետո հաճախ մասնակցել արտադպրոցական թատերական խմբակների։ Երկու տարվա պարտադիր զինվորական ծառայությունն ավարտելուց հետո Բեցալելի անվան արվեստի և դիզայնի ակադեմիայում ուսումնասիրել է կինո և հեքիաթասացություն, ստացել բակալավրի աստիճան ու Թել Ավիվի համալսարանում մագիստրոսի կոչում ստանալով, բայց աշխատանք չգտնելով ստիպված վերադարձել է ծնողների տուն ու սկսել ֆիլմարտադրությամբ ու իր համայնքին առնչվող խնդիրների մասին գրելով զբաղվել։
Ամուսնացած է Էլադ Վեքսլերի հետ, որին հանդիպել է դեռևս Բեցալելի անվան արվեստի և դիզայնի ակադեմիայում ուսանելու տարիներին։ Նրանք նաև գործընկերներ են բիզնեսում և ունեն համատեղ կինոընկերություն՝ Abayenesh Productions-ը։ Էսթին ու Էլադն ունեն երկու երեխա։


== Ֆիլմոգրաֆիա ==
Ավագ դպրոցում Էսթին նկարահանել է իր առաջին անիմացիոն կարճամետրաժ կինոնկարը, որը կոչվում էր «Ավազին գրվածը»։ Նրա առաջին պրոֆեսիոնալ աշխատանքը 2013 թվականին նկարահանված «89-ի ամառը» կարճամետրաժ կինոնկարն էր։ Առաջին լիամետրաժ կինոնկարը կոչվում էր «Բլյուզ երգող լեդի Թիթին», որը հաճախ կոչվում է պարզապես «Լեդի Թիթի» և պատմում այն մասին, թե որքան ժամանակ է պահանջվում եթովպա-իսրայելցուց աշխատանք գտնելու համար։ Կատակերգություն լինելով՝ կինոնկարը լուրջ հարցեր է արծարծում, որոնք կապված են եթովպա-իսրայելական համայնքի, աղքատության, գործազրկության ու ազգային խտրականության հետ։ Ալմո Վեքսլերը նաև «Թենային փնտրելիս» վավերագրական կինոնկարի ռեժիսորն է, որը պատմում է մի ընտանիքի ջանքերի մասին, որը  Սուդանում փնտրում է իր հարազատին․վերջինս իսլամ էր ընդունել ու հրաժարվել հրեական ապրելակերպից։ Կինոնկարն անդրադառնում է ընտանիքի երկակի մերժմանը ինչպես իսրայելական հասարակության, այնպես էլ եթովպիական հրեական համայնքի կողմից։


== Ֆիլմադարան ==
89-ի ամառը (2013)
Բլյուզ երգող լեդի Թիթին (2018)


== Ծանոթագրություններ ==


== Արտաքին հղումներ ==
Կաղապար:IMDB name
Ակադեմիկա ՖԱ

«Ակադեմիկա» (պորտ.՝ Académica de Coimbra), պորտուգալական ֆուտբոլային ակումբ՝ Կոիմբրա քաղաքից։ Ակումբը հիմնադրվել է 1887 թվականին։


== Պատմությունը ==
«Ակադեմիկա» ֆուտբոլային ակումբը հիմնադրվել է 1887 թվականի նոյեմբերի 3-ին։
1939 թվականին թիմը դարձել է Պորտուգալիայի գավաթակիր՝ հաղթելով «Բենֆիկային»։ «Ակադեմիկան» 2011/12 մրցաշրջանում դարձել է Պորտուգալիայի գավաթակիր, և ստացել Եվրոպայի Լիգայում հանդես գալու իրավունք։


== Մարզադաշտը ==
Ներկայումս «Ակադեմիկան» իր տնային հանդիպումներն անցկացնում է «Սիդադի դի Կոիմբրա» մարզադաշտում։ Մարզադաշտը կարող է տեղավորել 32010 հանդիսականի։


== Ձեռքբերումներ ==
Պորտուգալիայի փոխչեմպիոն - 1966/67
Պորտուգալիայի գավաթակիր - 1938/39, 2011/12
Պորտուգալիայի սուպերգավաթի եզրափակչի մասնակից - 2012
Սեգունդա լիգայի չեմպիոն - 1948/49, 1972,73


== Ծանոթագրություններ ==


== Արտաքին հղումներ ==
«Ակադեմիակա» ՖԱ պաշտոնական կայքը Archived 2012-08-02 at the Wayback Machine.
Էջը sportbox.ru կայքում
Էջը soccer.ru կայքում
Նիդերստենբակ

Նիդերստենբակ (ֆր.՝ Niedersteinbach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 135 մարդ, բնակչության խտությունը` 16.27 մարդ/կմ²։ Բնակավայրը զբաղեցնում է 8.3 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 80 աշխատունակ (15-64 տարեկան) բնակիչ, որոնցից ակտիվ էին 59-ը, իսկ ոչ ակտիվները` 21։ Ակտիվության ցուցանիշը կազմում է 73,8 %։ 59 աշխատունակ մարդկանցից աշխատել է 56 անձ (31 տղամարդ և 25 կին)։ Գործազուրկ են եղել 3 անձ (3 տղամարդ և 0 կին)։ 21 անաշխատունակներից 3-ը եղել են աշակերտներ կամ ուսանողներ, 12-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կալոնխե դե Սեգառա

Կալոնխե դե Սեգառա (իսպ.՝ Calonge de Segarra), մունիցիպալիտետ Իսպանիայում։ Մտնում է Բարսելոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Իգուալադա շրջանում։ Բնակչությունը կազմում է 194 մարդ 2010 թվականի մարդահամարի տվյալների համաձայն, իսկ տարածքը կազմում է 37,15 կմ²։


== Ծանոթագրություններ ==


== Արտաքին հղումներ ==
Sitio web oficial del Ayuntamiento Archived 2008-03-21 at the Wayback Machine.
Información de la Generalitat de Catalunya Archived 2007-10-06 at the Wayback Machine.
Información del Instituto de Estadística de Cataluña
Información de la Diputación de Barcelona
Միկրոնեզիայի Դաշնային Նահանգներ

Միկրոնեզիան գտնվում է Օվկիանիայում։ Մայրաքաղաքը Պալիկիրն է, բայց ամենամեծ և ամենազարգացած քաղաքը Վենոն է։ Բնակչությունը չի անցնում 150 000-ից։ Տարածքը կազմում է 702 կմ²։ Բնկարության 95%-ից ավելին դավանում է քրիստոնեություն, մնացածը՝ տեղական կրոններ։ Պետական լեզուն անգլերենն է։


== Ծանոթագրություններ ==
Սահմանադրական Ռամկավար կուսակցություն

Սահմանադրական Ռամկավար կուսակցություն (կրճատ՝ ՍՌԿ, արմտ. հայ.՝ Սահմանադրական Ռամկավար կուսակցութիւն), հայկական լիբերալ-բուրժուական կուսակցություն։ Հիմնադրվել է 1908 թվականի հոկտեմբերի 31-ին Ալեքսանդրիայում, Եգիպտոս՝ Վերակազմյալ հնչակյաններ, Արմենական կազմակերպություն և այլ կազմակերպությունների նախկին անդամների մի խմբի կողմից։ Կուսակցությունը Թիֆլիսում հրատարակել է «Վան-Տոսպ», իսկ 1919 թվականին Երևանում՝ «Հայաստանի ձայնը» թերթերը։
1921 թվականի հոկտեմբերի 1-ին Սահմանադրական Ռամկավար կուսակցությունը. ի թիվս այլ կուսակցությունների, հիմք դրեց Ռամկավար ազատական կուսակցության։


== Պատմություն ==
ՍՌԿ ծրագրում նշվում էր, որ այն հանդիսանում է հայկական ազգային կուսակցություն, որը միավորում է ազգի բոլոր գիտակից և կենսունակ ուժերը՝ անկախ կրոն, և դասակարգ, պատկանելությունից։ ՍՌԿ որդեգրել էր «աշխատանքի, դրամագլխի և տաղանդի կամավոր ընկերակցության» սկզբունքը։ Ազգային հարցում հույս դնելով օսմանյան սահմանադրության վրա՝ հրաժարվել է Հայաստանի անկախության գաղափարից և պատրաստ էր փոխզիջման գնալ երիտթուրքերի հետ։ Սակայն շուտով, զգալով երիտթուրքերի դավադրական էությունը, փոխել է իր քաղաքականությունը նրանց նկատմամբ։ Չնայած կուսակցության գործելակերպում նկատվող որոշակի փոփոխություններին, իր II համագումարում (1913 թվական, Կոստանդնուպոլիս) այն որոշում ընդունեց ղեկավարվել I համագումարում (1911 թվական, Կոստանդնուպոլիս) ընդունված որոշումներով և ծրագրային դրույթներով՝ պաշտոնապես չփոխելով վերաբերմունքը երիտթուրքերի նկատմամբ։ Կուսակցությունն իր դիրքորոշումը հայկական հարցի, ինչպես և երիտթուրքերի նկատմամբ փոխել է միայն 1915 թվականի Մեծ եղեռնից հետո։ Արևմտահայության ցեղասպանությունից հետո ՍՌԿ ղեկավարությունը սկսել է սերտորեն գործակցել Հայ ժողովրդական կուսակցության հետ։ 
1919 թվականի դեկտեմբերին Երևանում հրավիրված կուսակցության շրջանային (Արևելյան Հայաստան) համագումարում որոշվել է՝ միավորվել Վերակազմյալ Հնչակյան կուսակցություն և Փարիզում կազմակերպված Ազատական միության հետ մեկ կուսակցության մեջ (սակայն այդ որոշումը չի իրականացել), պայքարել միացյալ և անկախ Հայաստանի ստեղծման համար։ 
ՍՌԿ-ը կազմակերպչորեն բաղկացած էր Կենտրոնական ակումբից, տեղական ակումբներից և օթյակներից։ Աշխարհագրական դիրքով իրար մոտ գտնվող ակումբները միանալով կազմում էին շրջանակներ։ 


== Աղբյուրներ ==
Հայկական սովետական հանրագիտարան, հ. 10, 1984, Էջ 142
Սելեց (գյուղ, Կրասնինսկի շրջան)

Սելեց (ռուս.՝ Селец), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(4363) Սերգեյ

(4363) Սերգեյ (անգլ.՝ Sergej), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 2-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,375337 ա. մ., առավելագույնը մոտենում է 1,8324 ա. մ. հեռավորության վրա և հեռանում 2,9182 ա. մ.։ Արեգակի շուրջ մեկ ամբողջական պտույտ է կատարում 1337,17 երկրային օրվա ընթացքում, իր ուղեծրով շարժվելով միջինում 0,269225 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4363) Սերգեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աշոտ Հովհաննիսյան (մանկավարժ)

Աշոտ Պետրոսի Հովհաննիսյան (1913, Եղեգնաձորի շրջան - անհայտ), հայ մանկավարժ։ Հայրենական մեծ պատերազմի մասնակից։


== Կենսագրություն ==
Աշոտ Հովհաննիսյանը ծնվել է 1913 թվականին, Եղեգնաձորի շրջանի Եղեգնաձոր ավանում։ Կրթությունը ստացել է տեղի դպրոցում, 1927 թվականին տեղափոխվել է Երևան, ուսումը շարունակել սկզբում Խաչատուր Աբովյանի անվան դպրոցում, հետո՝ սովորել և 1932 թվականին ավարտել է Երևանի շինարարական տեխնիկումը։ ՀԽՍՀ լուսժողկոմատի ուղեգրով Հովհաննիսյանն սովորելու է մեկնել Լենինգրադի Մ. Ն. Պոկրովսկու (այժմ՝ Ալեքսանդր Գերցենի) անվան մանկավարժական ինստիտուտ և 1940 թվականին ավարտել է ռուսաց լեզվի և գրականության ֆակուլտետը, կոմերիտական ուղեգրով մեկնել է Հեռավոր Արևելք՝ ուսուցչական աշխատանքի։
Աշոտը գործող բանակ է կանչվել 1942 թվականի մարտին, Ամուրի մարզի Բլագովեշչենսկ քաղաքից, որտեղ երկու տարի ռուսաց լեզու և գրականություն է դասավանդել քաղաքի երկու միջնակարգ դպրոցների բարձր դասարաններում։ Մարտական գործողություններին մասնակցել է 246-րդ դիվիզիայի 908-րդ հրաձգային գնդի կազմում, որը գործել է սկզբում Արևմտյան ռազմաճակատի Սմոլենսկի ուղղությամբ, ապա՝ Օրյոլ- Կուրսկի աղեղում, որտեղ էլ Աշոտը ծանր վիրավորվել է։ Ցուցաբերած արիության համար արժանացել է «Խիզախության համար» մեդալի։
1943 թվականի նոյեմբերի վերջին զորացրվել է և անցել ուսուցչական աշխատանքի։ Տնօրեն է աշխատել Երևանի Վ. Պ. Չայկովսկու անվան № 30 դպրոցում։ Աշխատել է նաև Երևանի կազմակերպության Սպանդարյանի շրջկոմում, ապա՝ ՀԿԿ Կենտկոմում՝որպես դպրոցական սեկտորի վարիչ։ 1950 թվականին աշխատել է Երևանի Կարլ Մարքսի անվան պոլիտեխնիկական և Հայկական հեռակա մանկավարժական ինստիտուտներում ռուսաց լեզվի ամբիոնում։ Եղել է ռուսական բանասիրական ֆակուլտետի դեկան, այնուհետև պոլիտեխնիկական ինստիտուտի ռուսաց լեզվի ամբիոնի դոցենտ։ Արժանացել է պարգևների՝ «Խիզախության համար», Գերմանիայի դեմ տարած հաղթանակի համար, «Հայրենական պատերազմի տարիներին աշխատանքի արիության համար», «Հաղթանակի 20 տարին» և այլ մեդալներով։


== Երկեր ==
Երկրագործության հիմունքները։ Դասագիրք։ Երևան, Հայպետհրատ, 1958։
Ալեքսեյ Տոլստոյ։ ՀԽՍՀ Բարձրագույն և միջնակարգ մասնագիտական կրթության նախարարություն, Հայկական պետական հեռակա մանկավարժական ինստիտուտ, Երևան, Ա. հ., 1968:
Դասական սովետական վեպը։ Հոկտեմբերյան հեղափոխության և քաղաքացիական պատերազմի թեմայով։ Լուսավորության մնախարարությու, ՀԽՍՀ, Երևան, Հայաստան, 1974։


== Պարգևներ ==
«Խիզախության համար» մեդալ
Գերմանիայի դեմ տարած հաղթանակի համար մեդալ
«Հայրենական պատերազմի տարիներին աշխատանքի արիության համար» մեդալ
«Հաղթանակի 20 տարին» մեդալ
«Հաղթանակի 30 տարին» մեդալ


== Ծանոթագրություններ ==
Փենդլտոն (այլ կիրառումներ)

Փենդլտոն, կարող է վերաբերել՝

Փենդլտոն - ԱՄՆ Արևմտյան Վիրջինիա նահանգի 55 վարչական միավորներից մեկը։
Փենդլտոն - ԱՄՆ Կենտուկի նահանգի 105 վարչական միավորներից մեկը։
Վերջին արձակուրդը

«Վերջին արձակուրդը» (ռուս.՝ «Последние каникулы»),  խորհրդային գեղարվեստական ֆիլմ, որը նկարահանել է ռեժիսոր Վալերի Կրեմնյովը «Մոսֆիլմ» կինոստուդիայի «Յունոստ» ստեղծագործական միավորումում Ալեքսանդր Կորինի սցենարով 1969 թվականին։ Պրեմիերան կայացել է 1970 թվականի ապրիլի 27-ին։


== Սյուժե ==
Իր դպրոցական մանկության վերջին արձակուրդի ժամանակ իններորդ դասարանցի Բորիսը որոշում է աշխատել ձկնորսական նավահանգստում։ Դանիլան՝ Բորիսի կրտսեր եղբայրը, որը հայտնի է իրենց փոքրիկ քաղաքում որպես երիտասարդ նկարիչ, հայտնի անձնավորություն է։ Բորիսը ստիպված է համակերպվել այն բանի հետ, որ բոլորն իրեն  ընդունում են ոչ թե որպես առանձին անձ, այլ որպես վունդերկինդի եղբայր։
Բորիսի՝ տանից հեռու անցկացրած ժամանակը նրան թույլ է տալիս նորովի նայել ծնողներին, դասընկերուհուն և իր հայտնի եղբոր հետ փոխհարաբերություններին։ Ինչպես պարզվում է, պարզապես լավ մարդ լինելու համար նույնպես տաղանդ է պետք, երբեմն ոչ պակաս, քան նկարչի տաղանդը։
Ֆիլմը նկարահանվել է Ղրիմում, մասնավորապես, Յալթայում և Սուդակի շրջակայքում՝ Ալչակ հրվանդանի վրա։


== Դերերում ==


== Էպիզոդներում ==


== Նկարահանող խումբ ==


== Ծանոթագրություններ ==
Թմոգվի (գյուղ)

Թմոգվի (վրաց.՝ თმოგვი, Թմբուկ, Մարգաստան), գյուղ Ջավախքում, Վրաստանի Սամցխե-Ջավախք մարզի Ասպինձայի շրջանում, Ասպնջակից 23 կմ հեռավորության վրա, Կուր գետի աջ ափին։ Գյուղը գտնվում է ծովի մակարդակից 1260 մ բարձրության վրա։


== Պատմական հուշարձաններ ==
Թմոգվի գյուղի գերեզմանատանը կան հայերեն արձանագրություններով բազմաթիվ տապանաքարեր ու խաչարձաններ։ Խաչքարերից մեկի վրա նշված է ՊԿԶ (1417 թ.)։ Գյուղի մոտ է գտնվում միջնադարյան Հայաստանի լեգենդար բերդերից մեկը՝ Թմբկաբերդը։ Առաջին անգամ Թմբկաբերդը հիշատակվում է X դարի գրավոր աղբյուրներում։
Մոտակայքում պահպանվել են քարանձավային բնակավայրեր (Բերիսխևի և Բերդախան)։ Գյուղից հարավ, Կուր գետի ձախ ափին գտնվում է Վարձիա քարանձավային վանական համալիրը, իսկ քիչ հեռու մեկ այլ քարանձավային համալիր՝ Վահանավանքը (Վանիս Քվաբեբի)։


== Բնակչությունը ==
Այժմ գյուղում բնակվում են վրացիներ։ 2002 թվականի տվյալներով, գյուղն ուներ 359 բնակիչ, իսկ 2014 թվականին` 301 բնակիչ։


== Ծանոթագրություններ ==
Սանտա Կոլոմա դե Սերվելյո

Սանտա Կոլոմա դե Սերվելյո (իսպ.՝ Santa Coloma de Cervelló, բասկ.՝ Santa Coloma de Cervello), մունիցիպալիտետ Իսպանիայում։ Գտնվում է Բարսելոնա նահանգում՝ Կատալոնիա ինքնավար համայնքում։ Մտնում է Բաշ Լոբրեգատ շրջանի կազմի մեջ։ Զբաղեցնում է 7,5 կմ² մակերես։ Բնակչությունը կազմում է 7931 (2011 թվական)։
Քաղաքում առկա են 3 ուրբանիզացված գոտիներ՝ քաղաքի կենտրոնը, նախկին արդյունաբերական տարածքի շրջան, Կոլոնիա Գուել եկեղեցու տարածք (Colónia Güell)՝ նախագծված ճարտարապետ Անտոնիո Գաուդիի կողմից։


== Ծանոթագրություններ ==
(9365) Չինեսուիլսոն

(9365) Չինեսուիլսոն (անգլ.՝ Chinesewilson), աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 2-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,269631 ա. մ., առավելագույնը մոտենում է 2,0908 ա. մ. հեռավորության վրա և հեռանում 2,4485 ա. մ.։ Արեգակի շուրջ մեկ ամբողջական պտույտ է կատարում 1248,91 երկրային օրվա ընթացքում, իր ուղեծրով շարժվելով միջինում 0,288251 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9365) Չինեսուիլսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստարոկուրմանկեևո

Ստարոկուրմանկեևո (ռուս.՝ Старокурманкеево, բաշկիրերեն՝ Иҫке Көрмәнкәй), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 298 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրստե Միսիրկովի անվան մակեդոներենի ինստիտուտ

Կրսոտե Միսիրկովի անվան մակեդոներեն լեզվի ինստիտուտ (մակեդոներեն՝ Институт за македонски јазик „Крсте Мисирков“), մակեդոներեն լեզվի կազմակերպություն-կանոնավորիչ է, ընդգրկված է Սկոպյե Սուրբ Կիրիլի և Մեֆոդիայի համալսարանի կազմում։ Համալսարանը ստեղծվել է 1953 թվականի մարտին, մակեդոներենի ստանդարտավորման նպատակով։
Ինչպես նաև հանդիսանում է մակեդոներենի մասնագետների պրոֆեսիոնալ պատրաստման և որակավորման բարձրացման ոլորտի կրթական հաստատություն։ Ի սկզբանե ինստիտուտը գործում էր որպես փիլիսոփայության ֆակուլտետի բաժին, բայց շուտով այն ձևավորվել է որպես առանձին գիտական հաստատություն և կոչվել է  մակեդոնական ազգային վերածննդի նշանավոր գործիչ Կրստե Միսիրկովի պատվին։


== Կազմակերպճական կառուցվածք ==
Ներկայումս ինստիտուտը կազմված է 5 բաժիններից.

Մակեդոներենի պատմության բաժին
Ժամանակակից մակեդոներենի բաժին
Բարբառագիտության բաժին
Մակեդոներեն բառագիտության և բառարանագիտության բաժին
Անվանաբանության բաժինՄակեդոներենի պատմության բաժնի աշխատակիցները իրականացրել են եկեղեցա-սլավոնական լեզվի բառարանի ստեղծման նախագիծը, ժամանակակից մակեդոներենի բաժնի աշխատակիցները մշակում են մակեդոներեն բայերի շարահյուսական բառարան, բարբառագիտության բաժնի գիտական աշխատակիցները մշակում են մակեդոներենի բարբառների ժողովածու, մակեդոներենի բառագիտության և բառարանագիտության բաժնի գիտական աշխատակիցները մշակում են մակեդոներենի բացատրական բառարան, ինչպես նաև մակեդոնական ազգային պոեզիայի բառարան, անվանաբանության բաժնի աշխատակիցները մշակում են մակդոներեն ազգանուների բառարան։
Ներկայումս ինստիտուտում գիտանակ-հետազոտական աշխատանքները կատարում են 33 հետազոտող, որոնցից վեցը խորհրդատու են, մեկը՝ ավագ գիտական աշխատակից, մեկը՝ գիտական աժխատակից, վեցը՝ օգնական, 9-ը հետազոտող և 9-ը կրտսեր գիտական աշխատակից:Աշխատակիցներից 9-ը ունեն գիտությունների դոկտորի աստիճան, իսկ 15-ը՝ գիտությունների թեկնածու են։
Ինստիտուտի տնօրենը Ելենա Յովանովա Գրույովսկան է.


== Ծանոթագրություններ ==


== Արտաքին հղումներ ==
Պաշտոնական վեբ կայք
Կոստրյաժ

Կոստրյաժ (ռուս.՝ Костряж), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կեմա գետի աջ ափում՝ 9,5 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014481
Հիդրոլոգիական ուսումնասիրությունների կոդը - 110001448
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Արցախի Հանրապետության կենդանական աշխարհ

Արցախի Հանրապետության կենդանական աշխարհը ներկայացված է անողանաշարավոր և ողնաշարավոր կենդանիների տեսակներով։ Ողնաշարավոր կենդանիները ներկայացվածն ձկների, երկկենցաղների, սողունների, թռչունների և կաթնասունների դասերով, որոնցից առավել հարուստ են թռչունների դասը։
Ինչպես անողնաշար, այնպես էլ ողնաշարավոր կենդանիների տեսակային կազմի պարզաբանման գործընթացը Արցախում ներկայումս չի կարելի համարել ավարտված։ Հանրապետության կենդանական աշխարհի կազմում ողնաշարավոր կենդանինեները ներկայացված են 398 տեսակով, դրանցից 101-ը կաթնասուններ են (նախկինում նշված 94 տեսակի փոխարեն), 223-ը՝ թռչուններ, 50-ը` սողուններ, 7-ը` երկկենցաղներ և 17-ը` ձկներ։ Արցախի ֆաունայում բնակվում է աշխարհի ամենափոքր ցամաքային կաթնասունը՝ էթռուսական սպիտակատամը (Suncus etruscus): Անողնաշարների ճնշող մեծամասնությունը, մոտ 90-95%-ը, կազմում են միջատները։ 
Ֆաունայի ներկայացուցիչների առավել խոցելի տեսակների վիճակի վերաբերյալ վերջին տարիներին Արցախում արձանագրվել են որոշակի հուսադրող դրական փոփոխություններ։ Մի շարք տեսակների վիճակը կայուն բարվոք է, օրինակ՝ գայլի (Canis lupus), շնագայլի (Canis aureus), կրծողների և թռչունների որոշ պոպուլյացիաների։ Արցախում կրկին արձանագրվել է ընձառյուծը (Pantera pardus), սակայն հայկական մուֆլոնի և շերտավոր բորենու հիմնական բնակատեղերը օկուպացված են ադրբեջանական ագրեսորների կողմից, ինչը թույլ չի տալիս այդ կենդանիների կարգավիճակի վերաբերյալ ունենալ հստակ տեղեկություններ։ 
Քաշաթաղի և Մարտակերտի շրջանների միջին լեռնային գոտում արձանագրել են սև անգղ (Aegypius monachus), հանդիպման բավականին ցածր հաճախականություն ունեն սպիտակագլուխ անգղը (Gyps fulvus), գառնանգղը (Gypaetus barbatus): Ադրբեջանի կողմից սանձազերծված պատերազմն իր բացասական հետևանքներն է թողել մի շարք մանր ու խոշոր կենդանատեսակների և նրանց բնակատեղերի վրա։ Այսօր Արցախի կենդանական աշխարհի վերաբերյալ նոր տեղեկությունների։
Արցախի ֆաունայի համար առաջին անգամ նկարագրվել է 55 տեսակ անողնաշար կենդանիներ։


== Ծանոթագրություններ ==
Մարտին Բրեմահ

Մարտին Բրեմահ (Բեդինգթոն), ավելի հայտնի է իր բեմական անունով՝ Մարտին Բրեմահով։ Անգլիացի երաժիշտ, երգահան և կիթառիստ՝ ավելի հայտնի որպես  the Fall, Blue Orchids, Thirst, և Factory Star խմբերի անդամ։ Ծնվել է 1957 թվականի սեպտեմբերի 18-ին Մանչեստրում։ 


== Կարիերայի վաղ տարիներ ==
Բրեմահը հանդիպել է Մարկ Սմիթին և The Fall խմբի դաշնակահար Ունա Բեինզին 1975 թվականի վերջերին. Բրեմահն ու հիմնական բասիստ Թոնի Ֆրիելը Սմիթի քույր Բարբարայի ընկերներն էին։ Նա մնաց The Fall խմբում մինչև 1979 թվականի ապրիլ՝ լինելով մի շարք սինգլների համահեղինակ մինչև այդ պահը՝ ներառյալ Live at the Witch Trials ալբոմը։ Նա հրաժարվեց իրենց շրջագայությունից իր և Սմիթի միջև եղած լարվածության պատճառով։ Սայմն Ֆորդը Hip Priest-ում նշում էր, որ Բրեմահի և Բաինզի հարաբերությունների պատճառը հենց դա է դառնում։ Բրեմահը հետագայում պնդում էր, որ խումբը մի փոքր բռնատիրական էր դառնում և մենք ընդամենը 19-20 տարեկան երեխաներ էինք։ Ես ցանկանում էի լինել ազատ ու անկախ և անեի ամեն բան ինքնուրույն":
Նա սկիզբ դրեց ազդեցիկ պոստ փանկ ժանրի խմբի՝ Blue Orchids անունով իր ընկերուհու՝ Բեինզի հետ։ Նրանք սկզբում հաջողություն ունեցան, սակայն հետո ընդմիջում ունեցան, որի պատճառը այն էր, որ նրանք ամուսնացան և երեխա ունեցան։ Ի վերջո նրանք բաժանվում են, սակայն մնում են լավ ընկերներ։ Խումբը վերակազմավորվեց 1985 թվականին՝ թողարկելով Sleepytown սինգլը։ Սրան հածորդեցին նաև մի շարք վիճելի, բայց միևնույն ժամանակ լավ ընդունված ալբոմներ՝ ներառյալ 2016 թվականին թողարկված The Battle of Twisted Heel-ը, որն էլ հայտնվեց Rough Trade Recordsի շքերթում։
Բրեմահը ձևավորեց Thirst խումբը 1987 թվականին։ Նրան այդ հարցում օգնեցին The Fall խմբի հիմնական թմբկահար Կառլ Բյորնսը, բասիստ Լի Փիքերինգը և կիթառահար Քերի Լոուսոնը։ Խումբը ավելի շատ հակված էր դեպի garage rock ժանրը, քան ազդեցություն էր ստանում իր նախկին խմբերի նախընտրելի պոստ փանկից։ Thirst խումբը միայն թողարկել է մեկ մինի ալբոմ՝ Riding the Times վերնագրով։ 1989 թվականին Մրեմահը անսպասելիորեն նորից միանում է The Fall խմբին՝ փոխարինելով Բրիխս Սմիթին և Extricate ալբոմի ստեղծմանը՝ համալրելով կիթառի հատվածները։ Բրեմահի խմբում մնալը տևեց միայն 1 տարի, քանի որ նա (դաշնակահար Մարսիա Սչոֆիլդի հետ միասին) հեռացվեց աշխատանքից 1990 թվականի հուլիսին՝ ավստրալասիական շրջագայությունից հետո։ Մինչ Մարկ Սմիթը հետո նշում էր, որ մեծ ցանկություն ունի պարզելու պատճառը, հեռացման իրական պատճառը պարզ դարձավ. պատճառը այն էր, որ Սմիթը ուրախ չէր Բրեմահի և Սչոֆիլդի հարաբերությունների հետ կապված։ 


== Վերջին տարիներ ==
2008 թվականին Բրեմահը ձևավորում է Factory Star` ի սկզբանե ներկայացնելով Թիմ Լյոնսին և Բրայն Բենսոնին, իսկ հետագայում՝ Fall խմբի նախկին անդամներ բասիստ Սթիվ Հենլիին, թմբկահար Փոլ Հենլիին և դաշնակահար  Ջոն Փոուլ Մորանին։ Նրանց դեբյուտային ալբոմը եղավ Enter Castle Perilous-ը, որը թողարկվեց 2011 թվականին Occultation Records-ում։


== Ծանոթագրություններ ==


== Աղբյուրներ ==
Ֆորդ Սայմն (2003)։ Hip Priest։ Quartet Books։ ISBN 0-7043-8167-2 
Հենլի, Սթիվ. "The Big Midweek: Life Inside The Fall". Լոնդոն։ Route, 2014. 978-1-9019-2758-0
Զալեսիե (գյուղ, Նարոդիչի շրջան)

Անվան այլ կիրառումների համար տե՛ս՝ ԶալեսիեԶալեսիե (ուկրաիներեն՝ Залісся), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Զալեսիե գյուղում բնակվում էր 490 մարդ։ Բնակավայրը զբաղեցնում է 1842 կմ² տարածք։ Բնակչության խտությունը կազմում էր 266,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լա Կրես

Լա Կրես (ֆր.՝ La Cresse), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 318 մարդ, բնակչության խտությունը` 16.68 մարդ/կմ²։ Բնակավայրը զբաղեցնում է 19.06 կմ² տարածք։


== Աշխարհագրություն ==
Գտնվում է Փարիզ քաղաքից 530 կմ հարավ, Թուլուզ քաղաքից` 150 կմ հյուսիս-արևելք, Ռոդեզ քաղաքից` 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 205 աշխատունակ (15-64 տարեկան)  բնակիչ, որոնցից ակտիվ էին 142-ը, իսկ ոչ ակտիվները` 63։ Ակտիվության ցուցանիշը կազմում է 69,3 %։ 142 աշխատունակ մարդկանցից աշխատել է 129 անձ (64 տղամարդ և 65 կին)։ Գործազուրկ են եղել 13 անձ (6 տղամարդ և 7 կին)։ 63 անաշխատունակներից 22-ը եղել են աշակերտներ կամ ուսանողներ, 31-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Շաբաթ (յոթնօրյակ)

Շաբաթ, յոթօրյա ժամանակամիջոց՝ օրերի հատուկ անվանումներով։
Բաբելոնացիները շաբաթվա օրերն անվանել են անզեն աչքով երևացող 5 մոլորակների, Արեգակի ու Լուսնի անուններով։ Մեր թվարկության 1-ին դարից ժամանակի այդ բաժանումից սկսեցին օգտվել Հռոմում, որտեղից այն տարածվեց Արևմտյան Եվրոպայում; Շաբաթվա օրերի հաջորդականությունը կապված էր աշխարհի երկրակենտրոն համակարգի հետ, ըստ որի Երկրի շուրջը պտտվում են Սատուրնը, Յուպիտերը, Մարսը, Արեգակը, Վեներան, Մերկուրին և Լուսինը։ Ենթադրվում էր, որ օրվա ժամերը ըստ հերթականության ղեկավարում են այդ լուսատուները, առաջին ժամը՝ Սատուրնը (Երևակը), երկրորդը՝ Ցուպիտերը (Լուսնթագը), երրորդը՝ Մարսը (Հրատը), չորրորդը՝ Արեգակը, հինգերորդը՝ Վեներան (Արուսյակը կամ Լուսաբերը), վեցերորդը՝ Մերկուրին (Փայլածուն) և յոթերորդը՝ Լուսինը։ Ութերորդ ժամը նորից ղեկավարում է Սատուրնը և այդպես շարունակ։ Օրն անվանվում էր այն լուսատուի անվամբ, որը ղեկավարում էր օրվա առաջին ժամը, ստացվում էր Սատուրնի օր, Արեգակի օր, Լուսնի օր, Մարսի օր, Մերկուրիի օր, Յուպիտերի օր և Վեներայի օր։ Մինչև այժմ էլ արևմտյան երկրների ժողովուրդներն այդ անվանումները գործ են ածում որոշ փոփոխություններով։ ժողովուրդների մի մասը (հրեաներ, հայեր, ռուսներ, վրացիներ և այլն) շաբաթվա օրերն անվանում են ըստ շաբաթվա մեջ նրանց ունեցած կարգի։ Հայերն օգտագործել են «շաբաթ», «միշաբթի», «երկուշաբթի»․․․, «վեցշաբթի» (հանգստից հետո 1-ին, 2-րդ․․․, 6-րդ օր)։ Հետագայում վեցշաբթին վերանվանվեց ուրբաթի (ասորերեն «ռուբաթ», «նախապատրաստվել հանգստի օրվան» իմաստով), իսկ միշաբթին՝ կիրակիի («տիրոջ օր»)։ Որոշ ժողովուրդների մոտ տարածված է եղել ժամանակի բաժանումը հնգօրյակների և տասնօրյակների (դեկադա)։ Օրինակ, այսպիսին էին հին եգիպտացիների տասնօրյա շաբաթները։ Ավելի ուշ դեկադաներ գոյություն ունեին Ֆրանսիական մեծ հեղափոխության օրացույցում։